Forestillingen hadde premiere på Det åpne teater i Oslo under Samtidsfestivalen i september 2009. Det bar undertittelen , og var myntet på barn i alderen 3 til 7 år. Det ble vist for opptil 20 barn av gangen, og barna ble plassert i en halvsirkel omkring en koffert. Barnas voksne ledsagere satt på stoler lenger bak i salen. Teksten til stykket var skrevet av Janne Langaas, og figurene var laget av Espen Dekko, som også var stykkets regissør. Scenografien ble til i et samarbeid mellom Langaas og Dekko, og Ragnhild Mærli var dramaturg for oppsetningen.